Álex Grimaldo

Alejandro ”Álex” Grimaldo García (s. 20. syyskuuta 1995 Valencia) on espanjalainen jalkapalloilija, joka edustaa portugalilaista Benficaa. Hän pelaa pääasiassa vasempana laitapuolustajana.

FC Barcelona hankki Grimaldon junioreihinsa vuonna 2008 Valenciasta. Barcelonassa hän pääsi pelaamaan vain reservijoukkueessa. Vuoden 2016 alussa hän siirtyi Portugalin pääsarjassa Primeira Ligassa pelaavaan Benficaan. Ensimmäisellä kaudella hän pääsi pelaamaan kaksi liigaottelua. Kaudella 2016–2017 hän pelasi 14 liigaottelua ja teki niissä kaksi maalia. Kaudella 2017–2018 hän pelasi 28 liigaottelua ja teki yhden maalin. Kaudella 2018–2019 hän pelasi Benfican kaikki 34 liigaottelua ja teki niissä neljä maalia. Samalla kaudella hän teki kaksi maalia Mestarien liigassa ja yhden maalin Eurooppa-liigassa.

Grimaldo pn pelannut Espanjan alle 17-, 19- ja 21-vuotiaiden maajoukkueissa.

Lähteet 

Espanjalaiset jalkapalloilijat
Vuonna 1995 syntyneet
Elävät henkilöt